# …………..napirend

# Előterjesztve:

# Közoktatási, Közművelődési, Sport és Informatikai Bizottsághoz,

# Gazdasági és Tulajdonosi Bizottsághoz,

# Pesthidegkúti Városrészi Önkormányzathoz

# E L Ő T E R J E S Z T É S

## A Képviselő-testület 2016. február 25-i rendes ülésére

**Tárgy:** A II. Kerületi Sport és Szabadidősport Nonprofit Korlátolt Felelősségű Társaság sportfejlesztési programjának megvalósítása, a Társaság Alapító Okiratának módosítása.

Készítette:……………………………. Szentirmai-Zöld Máté, polgármesteri referens

Egyeztetve:…………………………… Dankó Virág, alpolgármester

….………………………… Szigetiné Bangó Ildikó, irodavezető

…………………………….dr. Lipovits Dóra, vezető jogtanácsos

Látta: ….…………………………dr. Szalai Tibor, jegyző

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete a 9/2015.(I.29.) határozatával, 2015. február 1. napjával megalapította Budapest Főváros II. Kerületi Önkormányzat 100%-os tulajdonú társaságaként a II. Kerületi Sport és Szabadidősport Nonprofit Korlátolt Felelősségű Társaságot (a továbbiakban: Társaság), és elfogadta annak Alapító Okiratát. Az ügyvezető és Felügyelő Bizottság mandátuma 2016. február végén, a könyvvizsgáló mandátuma 2016. május végén lejár.

A Társaság legfontosabb célkitűzése alakulásakor a sportcélú fejlesztések felkutatása, a sport célú pályázatokon való részvétel volt. A Társaság – a Képviselő-testület 2015. április 28-i jóváhagyásával – ennek megfelelően – a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30) Korm. rendeletben foglaltak szerint elkészített – sportfejlesztési programot nyújtott be a Magyar Vízilabda Szövetséghez (a továbbiakban: MVLSZ).

Az MVLSZ 2015. végén jóváhagyta a Társaság sportfejlesztési programját, amely szerint az Önkormányzat a szűkebb és tágabb környezetben élő lakosság igényeit kiszolgáló, vízilabda utánpótlás nevelésére épülő uszodát létesíthet Máriaremetén, amely nagyobb szabású úszó- és vízilabda eseményeknek is helyszínéül szolgálhat, miközben a helyi oktatási intézmények igényeit is maximálisan kiszolgálja.

Budapest Főváros Kormányhivatala I. Kerületi Hivatala által kibocsátott jogerős építési engedélyben a Budapest II. kerület Máriaremetei út 224. alatti, 51721 helyrajzi számú ingatlanon tervezett uszoda építtetője a II. kerületi Önkormányzat. A sikeres MVLSZ pályázat teljes körű lebonyolítója, a TAO felajánlások kedvezményezettje ugyanakkor a Társaság. Kezdeményezni kell tehát a Kormányhivatalnál az építési jogosultság kiterjesztését, hogy az Önkormányzat mellett a Társaság is építtetői státuszba kerüljön. Tisztázni kell továbbá az Önkormányzat tulajdonában álló, 51721 hrsz-ú ingatlan Társaság részére történő használatba adásának módját.

Amint az Önkormányzat a birtokában lévő, az uszoda építésére vonatkozó tanulmánytervet és a jogerős építési engedélyt ily módon a Társaság rendelkezésére bocsátja, a Társaság – az elkövetkező hónapok során – a kiviteli tervvel, a műszaki ellenőrrel és a tervellenőrrel kapcsolatos beszerzéseket, közbeszerzéseket lebonyolítja. Ezt követőn kerülhet sor a kivitelező – közbeszerzés útján történő – kiválasztására. Mindennek érdekében szükséges a Társaság Közbeszerzési Szabályzatának jóváhagyása is.

A beruházás keretében megépülő uszoda a 100%-os önkormányzati tulajdonú Társaság tulajdonát fogja képezni, szükséges ezért az ügyvezetői jogosítványok tisztázása is az Alapító Okiratban a nagy értékű vagyonelemek vonatkozásában.

A Társaság a Képviselő-testület 2015. november 26-i döntésének megfelelően 2016. január 1-jétől – sportszakmai feladatainak bővítésével – a kerületi sportlétesítmények (elsősorban a Kolozsvári Tamás Utcai Sporttelep és a Pokorny József Sport- és Szabadidőközpont) üzemeltetését is ellátja. Tevékenysége később – az uszoda beruházás megvalósulását követően – az új létesítmény működtetésére is kiterjed majd.

A Társaság első üzleti évét alapvetően a megalakulással kapcsolatos teendők, az elinduláshoz és a működéshez szükséges adminisztratív kötelezettségek teljesítése, és a stratégiai célkitűzések megvalósításához szükséges tárgyi és személyi feltételek megteremtése, biztosítása határozta meg. A fentiek ismeretében azonban időszerű a Társaság Alapító Okiratának módosítása, a megnövekedett feladatoknak megfelelően.

Az uszoda megvalósításához, ill. a sportpályák üzemeltetéséhez kapcsolódó feladatok ellátásához szükséges anyagi feltételek megteremtése tárgyában külön – a Társaság 2016. évi Üzleti Tervére és az ezzel összefüggésben megkötendő Feladatellátási Szerződésre vonatkozó – Képviselő-testületi előterjesztés készül.

A Társaság sportfejlesztési programjának megvalósítása érdekében javasolom tehát a Társaság Alapító Okiratának módosítását, tevékenységi körének bővítését, az ügyvezetői mandátum meghosszabbítását és jogosítványainak tisztázását, a Felügyelő Bizottság és a könyvvizsgáló megválasztását, az építési jogosultság kiterjesztését, a területhasználat feltételeinek rögzítését, valamint a Társaság Közbeszerzési Szabályzatának jóváhagyását.

A fentiek alapján kérem az előterjesztés megtárgyalását és az alábbi határozati javaslatok elfogadását!

# 

# Határozati javaslatok

1. A Képviselő-testület úgy dönt, hogy Budapest Főváros II. Kerületi Önkormányzat 100%-os tulajdonú – 1024 Budapest Mechwart liget 1. székhelyű – társaságaként 2015. február 01. napjával megalapított II. Kerületi Sport és Szabadidősport Nonprofit Korlátolt Felelősségű Társaság Alapító Okiratának módosítását jelen határozat melléklete szerinti tartalommal elfogadja, és annak aláírására felhatalmazza a Polgármestert.

**Felelős:** Polgármester

**Határidő:** 2016. március 01.

*(A határozat elfogadása minősített többségű szavazati arányt igényel.)*

2. A Képviselő-testület úgy dönt, hogy a II. Kerületi Sport és Szabadidősport Nonprofit Korlátolt Felelősségű Társaság – cégjegyzésére önállóan jogosult - ügyvezetőjének 2016. március 1-jétől kezdődően 5 éves időtartamra, vagyis 2021. február 28-ig terjedő határozott időtartamra Becsey Pétert (anyja neve: Büki Erika; született: Budapest, 1975.04.19; személyi igazolvány száma: 308333 LA; lakcíme: 1021 Budapest, Kuruc utca 10/B) nevezi ki havi bruttó 650.000,- Ft (azaz hatszázötvenezer forint) összegű díjazás mellett. Az ügyvezető e tevékenységét megbízási jogviszony keretében látja el.

**Felelős:** Polgármester

**Határidő:** 2016. március 01.

*(A határozat elfogadása minősített többségű szavazati arányt igényel.)*

3. A Képviselő-testület úgy dönt, hogy Gacsályi Zsoltot (anyja neve: Forrai Gabriella; lakcíme: 1015 Budapest, Csalogány utca 26. IV./4.) a II. Kerületi Sport és Szabadidősport Nonprofit Korlátolt Felelősségű Társaság felügyelőbizottsági tagjává megválasztja és javasolja elnökké választását havi bruttó 100.000,- Ft (azaz százezer forint) összegű díjazással. A megbízatás kezdő időpontja: 2016. március 01. A megbízatás lejárta: 2021. február 28.

**Felelős:** Polgármester

**Határidő:** 2016. március 01.

*(A határozat elfogadása minősített többségű szavazati arányt igényel.)*

4. A Képviselő-testület úgy dönt, hogy Szigetiné Bangó Ildikót (anyja neve: Kánisz Etelka; lakcíme: 1149 Budapest, Egressy út 31-33.) a II. Kerületi Sport és Szabadidősport Nonprofit Korlátolt Felelősségű Társaság felügyelő bizottsági tagjává megválasztja, havi bruttó 25.000,- Ft (azaz huszonötezer forint) összegű díjazással. A megbízatás kezdő időpontja: 2016. március 01. A megbízatás lejárta: 2021. február 28.

**Felelős:** Polgármester

**Határidő:** 2016. március 01.

*(A határozat elfogadása minősített többségű szavazati arányt igényel.)*

5. A Képviselő-testület úgy dönt, hogy Keszei Zsoltot (anyja neve: Bauer Zsuzsanna; lakcíme: 1026 Budapest, Herman Ottó út 32.) a II. Kerületi Sport és Szabadidősport Nonprofit Korlátolt Felelősségű Társaság felügyelő bizottsági tagjává megválasztja, havi bruttó 25.000,- Ft (azaz huszonötezer forint) összegű díjazással. A megbízatás kezdő időpontja: 2016. március 01. A megbízatás lejárta: 2021. február 28.

**Felelős:** Polgármester

**Határidő:** 2016. március 01.

*(A határozat elfogadása minősített többségű szavazati arányt igényel.)*

6. A Képviselő-testület úgy dönt, hogy a II. Kerületi Sport és Szabadidősport Nonprofit Korlátolt Felelősségű Társaság könyvvizsgálójának az EcoPartners Kft-t (Cg. 01-09-890560; székhelye: 1102 Budapest, Kőrösi Csoma Sándor út 2. IV. 43.; kamarai nyilvántartási száma: 002635; könyvvizsgálatért személyében felelős könyvvizsgáló: Schmidtkáné Hartai Angela; anyja neve: Ruff Angyalka; lakcíme: 1105 Budapest, Vaspálya u. 17/a; kamarai nyilvántartási száma: 005005) nevezi ki 2016. március 1-jétől kezdődően 2017. május 31-ig terjedő határozott időtartamra.

**Felelős:** Polgármester

**Határidő:** 2016. március 01.

*(A határozat elfogadása minősített többségű szavazati arányt igényel.)*

7. A Képviselő-testület úgy dönt, hogy a Budapest Főváros Kormányhivatala I. Kerületi Hivatala által, a Budapest II. kerület Máriaremetei út 224. alatti, 51721 helyrajzi számú ingatlanon tervezett uszoda tárgyában kibocsátott jogerős építési engedélyben Építtetőként szereplő II. kerületi Önkormányzat mellett a II. Kerületi Sport és Szabadidősport Nonprofit Korlátolt Felelősségű Társaság Építtetőként való megnevezéséhez, vagyis az építési jogosultság kiterjesztéséhez hozzájárul.

**Felelős:** Polgármester

**Határidő:** 2016. március 01.

*(A határozat elfogadása egyszerű többségű szavazati arányt igényel.)*

8. A Képviselő-testület úgy dönt, hogy a Budapest II. kerület Máriaremetei út 224. alatti, 51721 helyrajzi számú ingatlan használatával illetve hasznosításával kapcsolatban a II. kerületi Önkormányzat és a II. Kerületi Sport és Szabadidősport Nonprofit Korlátolt Felelősségű Társaság között kötendő használati megállapodást jelen határozat melléklete szerinti tartalommal elfogadja, és annak aláírására felhatalmazza a Polgármestert.

**Felelős:** Polgármester

**Határidő:** 2016. március 01.

*(A határozat elfogadása egyszerű többségű szavazati arányt igényel.)*

9. A Képviselő-testület úgy dönt, hogy a II. Kerületi Sport és Szabadidősport Nonprofit Korlátolt Felelősségű Társaság Közbeszerzési Szabályzatát jelen határozat melléklete szerinti tartalommal 2016. március 1-i hatállyal jóváhagyja.

**Felelős:** Polgármester

**Határidő:** 2016. március 01.

*(A határozat elfogadása egyszerű többségű szavazati arányt igényel.)*

**Budapest, 2016. február 15.**

**Dr. Láng Zsolt**

**Polgármester**

1. *határozati javaslat melléklete*

**A**

**II. Kerületi Sport és Szabadidősport Nonprofit Korlátolt Felelősségű Társaság**

**– II. Kerületi Sport és Szabadidősport Nonprofit Kft.–**

**Alapító Okirata**

*a dőlt betűs módosításokkal egységes szerkezetben*

**2016.**

**Készítette:**

**dr. Klausmann Kornél**

**ügyvéd**

amelyet a 3. pontban írt alapító abból a célból fogadott el, hogy a polgári törvénykönyvről szóló 2013. évi V. törvény (a továbbiakban¨a Ptk.), valamint a cégnyilvánosságról, a bírósági cégeljárásról és a végelszámolásról szóló 2006. évi V. törvény (a továbbiakban: a Ctv.) rendelkezéseinek megfelelően üzletszerű gazdasági tevékenység folytatására korlátolt felelősségű társaságot alapítson, az alábbi feltételek szerint.

**1. A Társaság cégelnevezése:**

1.1. Teljes név magyarul: **II. Kerületi Sport és Szabadidősport Nonprofit Korlátolt Felelősségű Társaság**

1.2. Rövidített elnevezés: **II. Kerületi Sport és Szabadidősport Nonprofit Kft.**

**2. A Társaság székhelye és telephelye:**

2.1. A Társaság székhelye: **1024 Budapest Mechwart liget 1.**

**3. A Társaság alapítója:**

3.1. **Budapest Főváros II. Kerületi Önkormányzat**

székhelye: 1024 Budapest Mechwart liget 1.

képviseli: Dr. Láng Zsolt polgármester

adószám: 15735650-2-41

statisztikai azonosítója: 15735650-8411-321-01

**4. A Társaság működésének időtartama:**

4.1. A Társaság határozatlan időre jön létre.

4.2. A Társaság megszűnik, ha:

* a legfőbb szerv elhatározza jogutód nélküli megszűnését;
* a legfőbb szerv elhatározza jogutódlással történő megszűnését

(átalakulását);

* a cégbíróság megszűntnek nyilvánítja;
* a cégbíróság hivatalból elrendeli törlését;
* a bíróság felszámolási eljárás során megszünteti.

4.3. A Társaság a cégjegyzékből történt törléssel szűnik meg. A megszüntetést a cégbíróság a hivatalos lapjában közzéteszi.

4.4. A Társaság végelszámolására a cégnyilvánosságról, a bírósági cégeljárásról és a végelszámolásról szóló 2006. évi V. törvény rendelkezései az irányadók.

**5. A Társaság tevékenységi körei:**

|  |  |  |  |
| --- | --- | --- | --- |
|  |  |  | 47.91 Csomagküldő, internetes kiskereskedelem  47.99 Egyéb nem bolti, piaci kiskereskedelem  *68.20 Saját tulajdonú, bérelt ingatlan bérbeadása*  77.21 Szabadidő és sporteszköz kölcsönzés  85.51 Sport, szabadidős képzés  85.59 M.n.s. egyéb oktatás  **93.11 Sportlétesítmény működtetése (főtevékenység)**  93.13 Testedzési szolgáltatás  93.19 Egyéb sporttevékenység  93.29 M.n.s. egyéb szórakoztatás, szabadidős tevékenység  96.04 Fizikai közérzetet javító szolgáltatás |

# 5.1. A Társaság tagja tudomásul veszi, hogy ha valamely gazdasági tevékenység gyakorlását jogszabály – ide nem értve az önkormányzati rendeletet – hatósági engedélyhez (a tevékenységi kör gyakorlásához szükséges engedélyhez) köti, a Társaság e tevékenységét csak az engedély birtokában kezdheti meg, illetve végezheti. Kijelenti továbbá, hogy képesítéshez kötött tevékenységet, ha jogszabály – ide nem értve az önkormányzati rendeletet – kivételt nem tesz, a Társaság csak akkor folytat, ha e tevékenységben személyesen közreműködő tagja(i), munkavállalói, illetve a Társasággal kötött tartós polgári jogi szerződés alapján a Társaság javára tevékenykedők között legalább egy olyan személy van, aki a jogszabályokban foglalt képesítési követelményeknek igazolt módon megfelel.

**6. A Társaság törzstőkéje:**

6.1. A Társaság törzstőkéje 3.000.000,- Ft, azaz hárommillió forint, kizárólag készpénzből álló törzsbetétből áll, amely a törzstőke 100 százaléka.

6.2. A bejegyzési kérelem cégbírósághoz történő benyújtásáig a pénzbeli hozzájárulás 100%-a a Társaság részére befizetésre / rendelkezésre bocsátásra került.

6.3. A törzstőke teljesítésének megtörténtét az ügyvezető köteles a cégbíróságnak bejelenteni.

**7. A tag (Alapító) törzsbetétje:**

7.1. A tag (Alapító) törzsbetétje **3.000.000,- (hárommillió) forint,** amely teljes egészében pénzbeli hozzájárulásból áll.

**8. Üzletrész:**

8.1. A társaság bejegyzését követően a tag jogait és a társaság vagyonából őt megillető hányadot az üzletrész testesíti meg. A tagnak csak egy üzletrésze lehet.

**9. Az üzletrész átruházása, felosztása**

9.1. Az egyszemélyes társaság a saját üzletrészét nem szerezheti meg.

9.2. Az üzletrész csak átruházás, a megszűnt tag jogutódlása és öröklés, valamint a házastársi közös vagyon megosztása esetén osztható fel.

9.3. Ha az egyszemélyes társaság az üzletrész felosztása vagy a törzstőke emelése folytán új taggal egészül ki, és így többszemélyes társasággá válik, a tagok kötelesek az alapító okiratot társasági szerződésre módosítani.

**10. A nyereség felosztása**

10.1. A Társaság tevékenységéből származó nyereség nem osztható fel, hanem az a gazdasági társaság vagyonát gyarapítja.

**11. A Taggyűlés:**

11.1. A taggyűlés hatáskörébe tartozó kérdésekben az Alapító határozattal dönt, és erről az ügyvezetőt írásban értesíti.

11.2. Az Alapító kizárólagos hatáskörébe tartoznak mindazok a kérdések, amelyeket a törvény a taggyűlés kizárólagos hatáskörébe utal, így az olyan szerződés megkötésének jóváhagyása, amelyet a társaság saját tagjával, ügyvezetőjével, felügyelőbizottsági tagjával, választott társasági könyvvizsgálójával vagy azok közeli hozzátartozójával köt.

*11.3. A Társaság közbeszerzési szabályzatának megalkotása és elfogadása szintén az Alapító kizárólagos hatáskörébe tartozik.*

**12. A Társaság Ügyvezetője:**

12.1. A Társaság ügyvezetője:

**Becsey Péter**

született: Budapest, 1975. április 19

lakik: 1021 Budapest, Kuruc utca 10/B.

anyja neve: Büki Erika

12.2. A Társaság ügyvezetőjének megbízatása *2016. március 01. napjától 2021. február 28. napjáig* szól. Az ügyvezető képviseleti jogosultsága önálló. A munkáltatói jogokat az ügyvezető gyakorolja a Társaság alkalmazottai fölött. A vezető tisztségviselő a Társaság ügyvezetését megbízási jogviszonyban látja el.

12.3 Az ügyvezető intézi a Társaság ügyeit, képviseli a Társaságot harmadik személyekkel szemben, valamint a bíróságok és más hatóságok előtt.

*12.4. Az ügyvezető csak és kizárólag az Alapító előzetes, írásbeli hozzájárulásával köthet olyan szerződést, illetve tehet olyan kötelezettségvállaló nyilatkozatot, mely a Társaság tulajdonát, vagy résztulajdonát képező ingatlanvagyon értékesítésére, megterhelésére, zálogba, vagy fedezetül, illetve biztosítékul adására vonatkozik.*

**13. Cégvezető**

13.1. A Társaságnál cégvezető kinevezésére nem kerülhet sor.

**14. Felügyelőbizottság**

14.1. Az Alapító három tagból álló felügyelőbizottság létrehozását rendeli el azzal a feladattal, hogy az ügyvezetést a Társaság érdekeinek megóvása céljából ellenőrizze. A felügyelőbizottság testületként működik; az egyes ellenőrzési feladatok elvégzésével bármely tagját megbízhatja, és az ellenőrzési feladatokat megoszthatja tagjai között.

14.2. Az első felügyelőbizottság tagjait a létesítő okiratban kell kijelölni, ezt követően az Alapító jelöli ki a felügyelőbizottsági tagokat. A felügyelőbizottsági tagsági jogviszony az elfogadással jön létre. A felügyelőbizottság saját tagjai közül választ elnököt.

14.3. A felügyelőbizottsági tag megbízatása öt évre - ha a Társaság ennél rövidebb időtartamra jött létre, erre az időtartamra - szól.

14.4. A felügyelőbizottságnak - a munkavállalói részvétel szabályain alapuló tagságtól eltekintve - nem lehet tagja a Társaság munkavállalója.

14.5. A felügyelőbizottsági tagsági jogviszonyra a megbízási szerződés szabályait kell megfelelően alkalmazni.

14.6. A felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tagnak lemondó nyilatkozatát az ügyvezetőhöz kell intéznie.

14.7. A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki-, vagy akinek a hozzátartozója a jogi személy vezető tisztségviselője.

14.8. A Felügyelőbizottság elnöke:

***Gacsályi Zsolt***

*Anyja neve: Forrai Gabriella*

*Lakcíme: 1015 Budapest, Csalogány u. 26. IV. em. 4.*

*A megbízatás kezdő időpontja: 2016. március 01.*

*A megbízatás lejárta: 2021. február 28.*

A Felügyelőbizottság tagjai:

***Szigetiné Bangó Ildikó***

*Anyja neve: Kánisz Etelka*

*Lakcíme: 1149 Budapest, Egressy út 31-33.*

*A megbízatás kezdő időpontja: 2016. március 01.*

*A megbízatás lejárta: 2021. február 28.*

***Keszei Zsolt***

*Anyja neve: Bauer Zsuzsanna*

*Lakcíme: 1026 Budapest, Herman Ottó út 32.*

*A megbízatás kezdő időpontja: 2016. március 01.*

*A megbízatás lejárta: 2021. február 28.*

14.9. A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai a Társaság ügyvezetésétől függetlenek, tevékenységük során nem utasíthatóak.

14.10.A felügyelőbizottság köteles az Alapító elé kerülő előterjesztéseket megvizsgálni, és ezekkel kapcsolatos álláspontját az Alapítóval ismertetni.

14.11.A felügyelőbizottság a Társaság irataiba, számviteli nyilvántartásaiba, könyveibe betekinthet, az ügyvezetőtől és a Társaság munkavállalóitól felvilágosítást kérhet, a Társaság fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja. Ha a felügyelőbizottság ellenőrző tevékenységéhez szakértőket kíván igénybe venni, a felügyelőbizottság erre irányuló kérelmét az ügyvezetés köteles teljesíteni. Ha a társaságnál felügyelőbizottság működik, a beszámolóról az Alapító a felügyelőbizottság írásbeli jelentésének birtokában dönthet.

14.12. A felügyelőbizottság határozatait a jelenlévők szótöbbségével hozza. A létesítő okirat ennél alacsonyabb határozathozatali arányt előíró rendelkezése semmis.

14.13.A felügyelőbizottsági tagok az ellenőrzési kötelezettségük elmulasztásával vagy nem megfelelő teljesítésével a Társaságnak okozott károkért a szerződésszegéssel okozott kárért való felelősség szabályai szerint felelnek a Társasággal szemben.

14.14.A felügyelőbizottság ülése akkor határozatképes, ha tagjai legalább kétharmada, de legalább három fő az ülésen jelen van.

14.15.A felügyelőbizottság ügyrendjét maga állapítja meg, és azt az Alapító hagyja jóvá.

14.16. Ha a felügyelőbizottság tagjainak száma a létesítő okiratban megállapított szám alá csökken, az ügyvezetés a felügyelőbizottság rendeltetésszerű működésének helyreállítása érdekében köteles megtenni a szükséges intézkedéseket.

**15. Állandó könyvvizsgáló**

15.1. Az állandó könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a Társaság beszámolója megfelel-e a jogszabályoknak és megbízható, valós képet ad-e a Társaság vagyoni, pénzügyi és jövedelmi helyzetéről, működésének gazdasági eredményeiről.

15.2. Az állandó könyvvizsgáló a könyvvizsgálói nyilvántartásban szereplő egyéni könyvvizsgáló vagy könyvvizsgáló cég lehet. Ha könyvvizsgáló cég látja el a könyvvizsgálói feladatokat, ki kell jelölnie azt a személyt, aki a könyvvizsgálatot személyében végzi.

15.3. A Társaság állandó könyvvizsgálója:

**Schmidtkáné Hartai Angela**

anyja neve: Ruff Angyalka

lakcíme: 1105 Budapest, Vaspálya u. 17/a.

kamarai nyilvántartási száma: 005005

*A megbízatás kezdő időpontja: 2016. március 01.*

*A megbízatás lejárta: 2017. május 31.*

Könyvvizsgáló cég neve: EcoPartners Kft.

székhelye: 1102 Budapest, Kőrösi Csoma Sándor út 2. IV. 43.

Cg. 01-09-890560

15.4. Nem lehet állandó könyvvizsgáló a Társaság tagja, vezető tisztségviselője, felügyelőbizottsági tagja és e személyek hozzátartozója. Nem lehet állandó könyvvizsgáló a Társaság munkavállalója e jogviszonya fennállása idején, és annak megszűnése után három évig.

15.5. Az első állandó könyvvizsgálót a létesítő okiratban kell kijelölni, ezt követően a könyvvizsgálót az Alapító jelöli ki. A könyvvizsgálóval a megbízási szerződést - az Alapító által meghatározott feltételekkel és díjazás mellett – az ügyvezető a kijelölést követő kilencven napon belül köti meg. Ha a szerződés megkötésére e határidőn belül nem kerül sor, az Alapító köteles új könyvvizsgálót kijelölni.

15.6. Az állandó könyvvizsgálót határozott időre, legfeljebb öt évre lehet kijelölni. Az állandó könyvvizsgáló megbízásának időtartama nem lehet rövidebb, mint az Alapító által történt kijelölésétől a következő beszámolót elfogadó ülésig terjedő időszak.

15.7. Az állandó könyvvizsgáló nem nyújthat a Társaság részére olyan szolgáltatást és nem alakíthat ki olyan együttműködést az ügyvezetéssel, amely könyvvizsgálói feladatának független és tárgyilagos ellátását veszélyezteti.

15.8. A könyvvizsgáló a felügyelőbizottság ülésén tanácskozási joggal részt vehet, a felügyelőbizottság felhívása esetén a könyvvizsgáló a felügyelőbizottság ülésén köteles részt venni. A felügyelőbizottság köteles napirendre tűzni a könyvvizsgáló által megtárgyalásra javasolt ügyeket.

**16. A társaság megszűnése**

16.1. A Társaság jogutód nélküli megszűnése esetében a hitelezők kielégítése után fennmaradó vagyon az Alapítót illeti meg.

**17. Pénzügyi feltételek:**

17.1. Az alapítás és a jelen Alapító Okirat elkészítésének költségeit a Társaság viseli.

17.2. Az üzleti év január 1-től december 31-ig tart. A Társaság tevékenységéről évente, a fenti időpontkor fennálló helyzet alapján mérleget és eredménykimutatást kell készíteni.

**18. Alkalmazandó jog:**

18.1.A jelen Társasági Szerződés a magyar jog alapján került megszerkesztésre és a magyar jog szerint értelmezendő. A jelen szerződésben nem szabályozott kérdésekben a Ptk. és a Ctv. rendelkezései az irányadóak.

# 19. Vegyes rendelkezések:

19.1. A Társaság magyar (HU) részvétellel alakult.

19.2. A Társaság saját cégneve alatt jogokat szerezhet és kötelezettséget vállalhat, így különösen tulajdont szerezhet, szerződést köthet, pert indíthat és perelhető.

Budapest, 2016. február \_\_.

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Budapest Főváros II. Kerületi Önkormányzat**  **Dr. Láng Zsolt**  **polgármester**  Alapító |
|  |
|  |

Jelen okiratot készítettem és ellenjegyzem Budapesten, 2016. február \_\_. napján:

dr. Klausmann Kornél

ügyvéd

1. *határozati javaslat melléklete*

## HASZNÁLATI MEGÁLLAPODÁS

amely létrejött egyrészről

**Budapest Főváros II. Kerületi Önkormányzat** (székhelye: 1024 Budapest Mechwart liget 1., adószám: 15735650-2-41, statisztikai azonosító: 15735650-8411-321-01, képviseli: Dr. Láng Zsolt polgármester) mint Használatba adó,

másrészről a

II. Kerületi Sport és Szabadidősport Nonprofit Korlátolt Felelősségű Társaság (székhelye: 1024 Budapest Mechwart liget 1., adószám: 25149724-2-41, cg.: 01-09-202717 képviseli: Becsey Péter ügyvezető) mint Használatba vevő,

együttes említésük esetén a Felek között, az alulírott napon és helyen, az alábbi feltételek mellett:

1. A Használatba vevő – a Használatba adó Képviselő-testületének 2015. április 28-i jóváhagyásával - a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30) Korm. rendeletben foglaltak szerint elkészített – sportfejlesztési programot nyújtott be a Magyar Vízilabda Szövetséghez (a továbbiakban: MVLSZ).

2. Az MVLSZ 2015. végén jóváhagyta a Használatba vevő sportfejlesztési programját, amely szerint vízilabda utánpótlás nevelésére épülő uszodát létesíthet (a továbbiakban: az Uszoda), a Használatba adó kizárólagos tulajdonát képező, a Budapest II. kerületi ingatlan-nyilvántartásban 51721 hrsz. alatt nyilvántartott, természetben a 1029 Budapest, Párás utca 051721 hrsz. alatt található („felülvizsgálat alatt” lévő) 20524 m2 nagyságú, kivett sportpálya művelési ágú telekingatlanon (a továbbiakban: az Ingatlan).

3. A Felek rögzítik azt is, hogy Budapest Főváros Kormányhivatala I. Kerületi Hivatala által kibocsátott BP-1D/001/04391-39/2015 számú jogerős építési engedélyben az Ingatlanon tervezett Uszoda építtetője a Használatba adó, míg az MVLSZ pályázat teljes körű lebonyolítója, a TAO felajánlások kedvezményezettje a Használatba vevő.

4. A Felek – hivatkozással a Polgári Törvénykönyvről szóló 2013. évi V. törvény (a továbbiakban: a Ptk.) 5:159. § (1), illetve (2) bekezdéseire – megállapodnak, hogy jelen okirat aláírásával a Használatba adó az Ingatlant a fentebb körülírt Uszoda létesítése és üzemeltetése céljából a Használatba vevő számára, jelen okirat aláírása napjától számított 15 (tizenöt) éves határozott időtartamra térítésmentesen használatba adja.

5. A Felek rögzítik, hogy a jelen Megállapodás szerinti használatba adás egyúttal a Használatba vevő részére az Ingatlan és az Ingatlanon megvalósuló Uszoda fenti időtartamban történő hasznosítását (hasznainak szedését) is magában foglalja, összhangban a Használatba adó, mint települési önkormányzat jogszabályi kötelezettségeivel és a Használatba adó Képviselő-testületének vonatkozó határozataival.

6. A Használatba vevő a jelen Megállapodásban foglaltakkal, valamint létesítő okiratában meghatározott céljával és tevékenységével összhangban használhatja az Ingatlant, illetve szedheti az Ingatlan hasznait.

7. A Felek rögzítik, hogy az Ingatlan birtokának átruházására jelen okirat aláírása napján kerül sor.

8. A Használatba vevő jelen Megállapodás szerinti használati joga az ingatlan-nyilvántartásról szóló 1997. évi CXLI törvény (Inytv.) 16. § d) pontja alapján az ingatlan-nyilvántartásba bejegyzésre kerül.

9. A Használatba adó jelen okirat aláírásával feltétlen és visszavonhatatlan hozzájárulását adja ahhoz, hogy a Használatba vevő használati joga („ellenérték nélküli használatba adás” jogcímen) az Ingatlan (Budapest II. kerületi 51721 hrsz.) vonatkozásában az ingatlan-nyilvántartásba bejegyzést nyerjen.

10. A Felek megállapodnak, hogy a jelen Megállapodással biztosított használati jog gyakorlása a Használatba vevőn kívül másnak nem engedhető át.

11. A Használatba vevő vállalja, hogy

* 1. az Ingatlant a fentebb körülírt cél (Uszoda létesítése) érdekében, azzal összhangban használja, illetve hasznosítja,
  2. a használatba vett Ingatlan biztonságos megőrzéséről gondoskodik,
  3. a használatba vett Ingatlan költségeit viseli,
  4. az Ingatlan használata – különös tekintettel az Uszoda létesítése - és hasznosítása során mindenkor a hatályos jogszabályok messzemenő figyelembevételével jár el.

12. A Felek megállapodnak, hogy az Ingatlan jelen Megállapodás szerinti használata, illetve hasznosítása során harmadik személyeknek okozott kár megtérítésére a Használatba vevő köteles, annak kapcsán a Használatba adót semminemű felelősség nem terheli.

13. Amennyiben az Uszoda létrehozására (a jogerős használatbavételi engedély kibocsátására) legkésőbb 2020. december 31. napjáig – bármilyen okból - nem kerül sor, úgy a jelen Megállapodás minden további jognyilatkozat nélkül megszűnik (bontó feltétel).

14. A Használatba vevő jelen Megállapodás szerinti használati joga megszűnik a határozott időtartam lejártával is, vagy a Használatba vevő jogutód nélküli megszűnésével, továbbá ha a Használatba vevő szerzi meg az Ingatlan tulajdonjogát.

15. A jelen Megállapodással létrejött használati jog megszüntetéséhez a használati jognak az ingatlan-nyilvántartásból való törlése is szükséges.

16. A használati jog megszűntével a Használatba vevő köteles az Ingatlant a Használatba adó részére visszaadni.

17. A Használatba adó bármikor jogosult a használati jog gyakorlását ellenőrizni.

18. A Használatba vevő kijelenti, hogy jogi személyiséggel rendelkező gazdasági társaság és ügyletkötési képességét sem jogszabály, sem hatósági határozat nem korlátozza. A nemzeti vagyonról szóló 2011. évi CXCVI. törvény 3. § (1) bekezdés 1.a) pontja alapján a Használatba vevő átlátható (100%-os önkormányzati tulajdonban lévő) szervezetnek minősül.

19. A Használatba adó kijelenti, hogy a Magyarország önkormányzatairól szóló 2011. évi CLXXXIX. törvényben szabályozott települési önkormányzat, így jelen szerződés körében korlátozás alá nem esik.

20. A Felek jelen szerződés aláírásával meghatalmazzák Dr. Klausmann Kornél ügyvédet (Klausmann Ügyvédi Iroda, 1123 Budapest, Győri út 14. fsz. 8., lajstromszám: 14707), hogy a hatályos jogszabályok alapján képviseletüket jelen Megállapodás kapcsán a használati jog bejegyzése érdekében az illetékes földhivatal előtt lássa el.

21. A Felek a Ptk. 3:209. § (1) bekezdése alapján rögzítik, hogy jelen Megállapodást közokiratba vagy teljes bizonyító erejű magánokiratba kell foglalni.

22. Felek rögzítik azon szándékukat, miszerint egymással együttműködési megállapodást kívánnak kötni az Uszoda létrehozásával kapcsolatos beruházás tekintetében.

23. Felek megállapítják, hogy jelen Megállapodásban foglalt vagyoni értékű jog átruházása mentes a visszterhes vagyonátruházási illeték alól, tekintettel arra, hogy Használatba vevő ezúton vállalja, hogy az Ingatlant sportcélra használja vagy jelen Megállapodás 5. pontjában foglaltaknak megfelelően hasznosítja, és a használati jogát, annak megszerzésétől számított 15 évig nem idegeníti el.

24. A Felek rögzítik, hogy a jelen okiratban nem szabályozott kérdésekben a hatályos magyar jogszabályok, különösen pedig a Ptk. rendelkezései az irányadók.

Jelen Megállapodást elolvastuk és azt, mint szerződéses akaratunkkal mindenben megegyezőt, helybenhagyólag írtuk alá.

Budapest, 2016. február \_\_.

……………………... ……………………..

Dr. Láng Zsolt Becsey Péter

Budapest FővárosII. Kerületi Önkormányzat II. Kerületi Sport és Szabadidősport Nonprofit Kft.

polgármester ügyvezető

Ellenjegyzem:

dr. Szalai Tibor

jegyző

1. *határozati javaslat melléklete*

**KÖZBESZERZÉSI SZABÁLYZAT**

**II. Kerületi Sport és Szabadidősport Nonprofit Kft.**

TARTALOMJEGYZÉK

|  |  |  |
| --- | --- | --- |
| Jogszabályi környezet | |  |
| Preambulum | |  |
| I. | Értelmező rendelkezések |  |
| II. | Szabályzat célja |  |
| III. | Közbeszerzési értékhatárok |  |
| IV. | Közbeszerzés értékének meghatározása |  |
| V. | Az eljárás előkészítésének és lezárásának speciális szabályai |  |
| VI. | Összeférhetetlenség |  |
| VII. | A közbeszerzések tervezése és összegezése, a közbeszerzési terv |  |
| VIII. | A közbeszerzés nyilvánosságának biztosítása |  |
| IX. | Bírálóbizottság |  |
| X. | A közbeszerzési eljárás megindítása és lefolytatása |  |
| XI. | A közbeszerzési eljárás dokumentálása |  |
| XII. | Döntéshozatal |  |
| XIII. | Eredményhirdetés |  |
| XIV. | Szerződéskötés |  |
| XV. | Teljesítésigazolás |  |
| XVI. | A közbeszerzés ellenőrzése |  |
| XVII. | Felelősségi rendszer |  |
| XVIII. | Záró rendelkezések |  |
|  |  |  |
| Mellékletek | |  |

JOGSZABÁLYI KÖRNYEZET

|  |  |
| --- | --- |
| 2015. évi CXLIII. törvény | A közbeszerzésről |
| 307/2015 (X.27.) Korm. rendelet | A közszolgáltatók közbeszerzéseire vonatkozó sajátos közbeszerzési szabályokról |
| 308/2015 (X.27.) Korm. rendelet | [A közbeszerzési eljárás eredményeként megkötött szerződések teljesítésének és módosításának Közbeszerzési Hatóság által végzett ellenőrzéséről](http://net.jogtar.hu/jr/gen/getdoc.cgi?docid=a1500308.kor) |
| 310/2015 (X.28.) Korm. rendelet | [A tervpályázati eljárásokról](http://net.jogtar.hu/jr/gen/getdoc.cgi?docid=a1500310.kor) |
| 320/2015 (X.30.) Korm. rendelet | [A közbeszerzések központi ellenőrzéséről és engedélyezéséről](http://net.jogtar.hu/jr/gen/getdoc.cgi?docid=a1500320.kor) |
| 321/2015 (X.30.) Korm. rendelet | [A közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról](http://net.jogtar.hu/jr/gen/getdoc.cgi?docid=a1500321.kor) |
| 322/2015 (X.30.) Korm. rendelet | [Az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól](http://net.jogtar.hu/jr/gen/getdoc.cgi?docid=a1500322.kor) |
| 323/2015 (X.30.) Korm. rendelet | [Az egyes közbeszerzési tárgyú kormányrendeletek módosításáról](http://net.jogtar.hu/jr/gen/getdoc.cgi?docid=a1500323.kor) |
| 324/2015 (X.30.) Korm. rendelet | [A védelem terén alapvető biztonsági érdeket érintő, kifejezetten katonai, rendvédelmi, rendészeti célokra szánt áruk beszerzésére, illetőleg szolgáltatások megrendelésére vonatkozó sajátos szabályokról szóló 228/2004. VII. 30.) Korm. rendelet módosításáról.](http://net.jogtar.hu/jr/gen/getdoc.cgi?docid=a1500324.kor) |
| 44/2015 (XI.2.) MvM rendelet | [A közbeszerzési és tervpályázati hirdetmények feladásának, ellenőrzésének és közzétételének szabályairól, a hirdetmények mintáiról és egyes tartalmi elemeiről, valamint az éves statisztikai összegzésről](http://net.jogtar.hu/jr/gen/getdoc.cgi?docid=a1500044.mvm) |
| 46/2015 (XI.2.) MvM rendelet | [A Közbeszerzési Döntőbizottság eljárásáért fizetendő igazgatási szolgáltatási díjról](http://net.jogtar.hu/jr/gen/getdoc.cgi?docid=a1500045.mvm) |

PREAMBULUM

II. Kerületi Sport és Szabadidősport Nonprofit Kft. (továbbiakban: Ajánlatkérő) a közpénzek ésszerű felhasználása átláthatóságának és széles körű nyilvános ellenőrizhetőségének megteremtése, továbbá a közbeszerzések során a verseny tisztaságának biztosítása érdekében, a közbeszerzésekről szóló 2015. évi CXLIII. törvény (továbbiakban: Kbt.) 27. §-ában meghatározott kötelezettségének eleget téve a közbeszerzési eljárások előkészítésével, lefolytatásával kapcsolatos tevékenységről, valamint a felelősségi rendről az alábbi szabályzatot alkotja.

1. ÉRTELMEZŐ RENDELKEZÉSEK
2. A közbeszerzési szabályzat hatálya kiterjed a II. Kerületi Sport és Szabadidősport Nonprofit Kft. minden szervezeti egységére.
3. Ajánlatkérő megnevezése: II. Kerületi Sport és Szabadidősport Nonprofit Kft.
4. A Szabályzat hatálya alá tartozó beszerzések: a mindenkori közbeszerzési értékhatárt elérő és meghaladó becsült értékű

* árubeszerzés,
* építési beruházás,
* szolgáltatás megrendelése
* építési koncesszió,
* szolgáltatási koncesszió

tárgyú beszerzések.

1. A Szabályzat hatálya nem terjed ki azokra a beszerzésekre, amelyek becsült értéke eléri, vagy meghaladja a mindenkori közbeszerzési értékhatárt, de beszerzése a mindenkor hatályos közbeszerzési törvény rendelkezése szerint kivételi körbe tartozik, vagy a beszerzés megvalósítására közbeszerzési eljárás lefolytatása nélkül kerülhet sor.
2. A Szabályzat hatálya továbbá nem terjed ki a mindenkori közbeszerzési értékhatárt el nem érő becsült értékű beszerzésekre.
3. SZABÁLYZAT CÉLJA

Meghatározza Ajánlatkérő közbeszerzési eljárásai előkészítésének, lefolytatásának, belső ellenőrzésének felelősségi rendjét, a nevében eljáró illetve az eljárásba bevont személyek, valamint szervezetek felelősségi körét és az eljárások dokumentálási rendjét, összhangban a vonatkozó jogszabályokkal.

Ennek körében különösen meghatározza az eljárás során hozott döntésekért felelős személyt, személyeket, illetve testületeket.

1. KÖZBESZERZÉSI ÉRTÉKHATÁROK

E szabályzat hatálya alá tartozó közbeszerzések vonatkozásában az értékhatárokat a hatályos közbeszerzési törvény, a hatályos költségvetési törvény végrehajtási rendeletei, valamint a Közbeszerzési Hatóság erre vonatkozó tájékoztatója határozza meg.

Ennek megfelelően Ajánlatkérő által lefolytatott közbeszerzési eljárások nemzeti értékhatárokat elérő értékű közbeszerzések vagy uniós értékhatárokat elérő értékű közbeszerzések lehetnek.

Az Irányadó közbeszerzési értékhatárokat a jelen szabályzat 1. sz. melléklete tartalmazza. A közbeszerzési értékhatárok jelen szabályzatban történő rögzítése tájékoztató jellegű, az adott közbeszerzést a beszerzés megvalósítása időpontjában hatályos irányadó értékhatár figyelembevételével kell megvalósítani

1. KÖZBESZERZÉS ÉRTÉKÉNEK MEGHATÁROZÁSA
2. Ajánlatkérő köteles a közbeszerzési eljárást – a beszerzés tárgyára és becsült értékére tekintettel – megfelelő alapossággal előkészíteni. Ajánlatkérő által rendelkezésre bocsátott közbeszerzési dokumentumoknak biztosítaniuk kell, hogy az eljárásban a gazdasági szereplők képesek legyenek műszakilag megfelelő, fizikailag megvalósítható és gazdasági szempontból reális ajánlatot adni. Ajánlatkérőnek már a közbeszerzési eljárás előkészítése során törekednie kell a magas minőségű teljesítés feltételeinek biztosítására, a környezet – beszerzés tárgyára tekintettel biztosítható – védelmére és a fenntarthatósági szempontok figyelembevételére, valamint a beszerzés tárgyát érintő szerződésmódosítások megelőzésére. Ajánlatkérő alkalmazhatja az értékelemzés módszerét is.
3. Ajánlatkérő az 1) pontban meghatározott felelősségi körében köteles a becsült érték meghatározása céljából külön vizsgálatot végezni és annak eredményét dokumentálni. A vizsgálat során az ajánlatkérő objektív alapú módszereket alkalmazhat. Ilyen módszerek különösen:
4. a beszerzés tárgyára vonatkozó indikatív ajánlatok bekérése,
5. a beszerzés tárgyára vonatkozó, arra szakosodott szervezetek által végzett piackutatás,
6. igazságügyi szakértő igénybe vétele,
7. szakmai kamarák által ajánlott díjszabások,
8. szakmai kamarák által előállított és karbantartott, megvalósítási értéken alapuló, részletes építési adatbázis,
9. a Közbeszerzési Hatóság által kiadott árstatisztika,
10. az ajánlatkérő korábbi, hasonló tárgyra irányuló szerződéseinek elemzése.
11. AZ ELJÁRÁS ELŐKÉSZÍTÉSÉNEK ÉS LEZÁRÁSÁNAK SPECIÁLIS SZABÁLYAI
12. Építési beruházások esetében az eljárás csak a külön jogszabályban meghatározott követelményeknek megfelelő tervek birtokában indítható meg. Külön jogszabályban foglalt esetekben Ajánlatkérőnek tervellenőrzésről és tervezői művezetésről is gondoskodnia kell.
13. A közbeszerzési eljárás megindítása előtt Ajánlatkérő független szakértőkkel, hatóságokkal, illetve piaci résztvevőkkel előzetes piaci konzultációkat folytathat a közbeszerzési eljárás előkészítése, valamint a gazdasági szereplők – tervezett beszerzésre és annak követelményeire vonatkozó – tájékoztatása érdekében.

Az ajánlatkérő köteles minden szükséges intézkedést – különösen a releváns információk közlését a közbeszerzési dokumentumokban, valamint a megfelelő ajánlattételi határidő meghatározását – megtenni a verseny tisztaságára, a gazdasági szereplők esélyegyenlőségére és egyenlő elbánására vonatkozó alapelvek érvényesülése érdekében.

1. A közbeszerzési eljárás előkészítése, a felhívás és a közbeszerzési dokumentumok elkészítése, valamint az ajánlatok értékelése során és az eljárás más szakaszában Ajánlatkérő nevében eljáró, illetve az eljárásba bevont személyeknek és szervezeteknek együttesen rendelkezniük kell a közbeszerzés tárgya szerinti szakmai, közbeszerzési, jogi és pénzügyi szakértelemmel.
2. A részben vagy egészben európai uniós forrásból megvalósuló, valamint árubeszerzés és szolgáltatás megrendelése esetén az uniós értékhatárt meghaladó, építési beruházás esetén az ötszázmillió forintot meghaladó értékű közbeszerzési eljárásba az ajánlatkérő köteles felelős akkreditált közbeszerzési szaktanácsadót bevonni.
3. Ajánlatkérő a 3) pontban meghatározott szakértelemmel együttesen rendelkező, legalább háromtagú bírálóbizottságot köteles létrehozni az ajánlatoknak – szükség esetén a hiánypótlás, felvilágosítás vagy indokolás megadását követő – e törvény szerinti elbírálására és értékelésére. A bírálóbizottság írásbeli szakvéleményt és döntési javaslatot készít az eljárást lezáró döntést meghozó személy vagy testület részére. A bírálóbizottsági munkáról jegyzőkönyvet kell készíteni, amelynek részét képezhetik a tagok indokolással ellátott bírálati lapjai.
4. Ajánlatkérő nevében az eljárást lezáró döntést meghozó személy nem lehet a bírálóbizottság tagja.
5. Testületi döntéshozatal esetén a döntéshozó kizárólag tanácskozási joggal rendelkező személyt delegálhat a bírálóbizottságba.
6. Testületi döntéshozatal esetében név szerinti szavazást kell alkalmazni.
7. ÖSSZEFÉRHETETLENSÉG
8. Ajánlatkérő köteles minden szükséges intézkedést megtenni annak érdekében, hogy elkerülje az összeférhetetlenséget és a verseny tisztaságának sérelmét eredményező helyzetek kialakulását.
9. Összeférhetetlen és nem vehet részt az eljárás előkészítésében és lefolytatásában Ajánlatkérő nevében olyan személy vagy szervezet, amely funkcióinak pártatlan és tárgyilagos gyakorlására bármely okból, így különösen gazdasági vagy más érdek vagy az eljárásban részt vevő gazdasági szereplővel fennálló más közös érdek miatt nem képes.

Összeférhetetlen és nem vehet részt az eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként

a) az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet,

b) az a szervezet, amelynek

ba) vezető tisztségviselőjét vagy felügyelőbizottságának tagját,

bb) tulajdonosát,

bc) a ba)-bb) pont szerinti személy közös háztartásban élő hozzátartozóját az ajánlatkérő az eljárással vagy annak előkészítésével kapcsolatos tevékenységbe bevonta,

ha közreműködése az eljárásban a verseny tisztaságának sérelmét eredményezheti.

(4) A (3) bekezdésben foglaltak mellett - a nyilvánosan működő részvénytársaság kivételével - összeférhetetlen és nem vehet részt az eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként

a) a köztársasági elnök,

b) az Országgyűlés elnöke, alelnöke,

c) a Kormány tagja,

d) a Kúria elnöke, az Országos Bírósági Hivatal elnöke,

e) a legfőbb ügyész,

f) az Alkotmánybíróság elnöke,

g) az Állami Számvevőszék elnöke,

h) a Közbeszerzési Hatóság, az Egyenlő Bánásmód Hatóság, a Gazdasági Versenyhivatal, a Nemzeti Adatvédelmi és Információszabadság Hatóság, a Nemzeti Választási Iroda, a Központi Statisztikai Hivatal, az Országos Atomenergia Hivatal, a Szellemi Tulajdon Nemzeti Hivatala, a Nemzeti Adó- és Vámhivatal, a Nemzeti Kutatási, Fejlesztési és Innovációs Hivatal, a Nemzeti Média- és Hírközlési Hatóság, a Magyar Energetikai és Közmű-szabályozási Hivatal vezetője, vagy

i) a Magyar Nemzeti Bank elnöke

tulajdonában, vagy az a)-i) pont szerinti személlyel közös háztartásban élő hozzátartozója tulajdonában álló szervezet.

1. Ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet írásban köteles nyilatkozni arról, hogy vele szemben fennáll-e a jelen pont szerinti összeférhetetlenség.
2. A KÖZBESZERZÉSEK TERVEZÉSE ÉS ÖSSZEGEZÉSE, A KÖZBESZERZÉSI TERV
3. Ajánlatkérő a Kbt. 42.§. (1) bekezdésben foglaltak alapján, a költségvetési év elején, legkésőbb március 31-ig éves összesített közbeszerzési tervet készít, amelyet Ajánlatkérő erre feljogosított szervezete vagy személye fogad el.
4. A közbeszerzési tervet Ajánlatkérőnek legalább öt évig meg kell őriznie. A közbeszerzési terv nyilvános.
5. Ajánlatkérő köteles a Közbeszerzési Hatóság által működtetett Közbeszerzési Adatbázisban – amennyiben a Közbeszerzési Adatbázisban való közzététel nem lehetséges, a saját vagy a fenntartója honlapján – közzétenni a közbeszerzési tervet, valamint annak módosítását az elfogadást követően haladéktalanul.
6. A közbeszerzési terv elkészítése előtt Ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.
7. A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.
8. A tárgyévben lefolytatott közbeszerzési eljárásokról a 44/2015 (XI.2.) MvM rendelet 40.§ szerint éves statisztikai összegzést kell készíteni, melyet legkésőbb a tárgyévet követő év május 31. napjáig közzé kell tenni a Közbeszerzési Hatóság által működtetett közbeszerzési adatbázisban.
9. A KÖZBESZERZÉS NYILVÁNOSSÁGÁNAK BIZTOSÍTÁSA
10. Ajánlatkérő köteles a Közbeszerzési Hatóság által működtetett Közbeszerzési Adatbázisban – amennyiben a Közbeszerzési Adatbázisban való közzététel nem lehetséges, a saját vagy a fenntartója honlapján – közzétenni
    1. a közbeszerzési tervet, valamint annak módosítását az elfogadást követően haladéktalanul;
    2. az előzetes vitarendezéssel kapcsolatos a Kbt. 80. § (2) bekezdése szerinti adatokat az előzetes vitarendezési kérelem kézhezvételét követően haladéktalanul;
    3. a Kbt. 9. § (1) bekezdés h)–i) pontjának, valamint a Kbt. 12. § (1)–(5) bekezdésének alkalmazásával megkötött szerződéseket a szerződéskötést követően haladéktalanul;
    4. a közbeszerzési eljárás alapján megkötött szerződéseket a szerződéskötést követően haladéktalanul;
    5. a részvételi jelentkezések és az ajánlatok elbírálásáról szóló összegezést, a részvételre jelentkezőknek vagy az ajánlattevőknek való megküldéssel egyidejűleg;
    6. a szerződés teljesítésére vonatkozó következő adatokat:
       * hivatkozást a közbeszerzési eljárást megindító hirdetményre (hirdetmény nélkül induló eljárások esetében felhívásra),
       * a szerződő felek megnevezését,
       * azt, hogy a teljesítés szerződésszerű volt-e,
       * a szerződés teljesítésének az ajánlatkérő által elismert időpontját,
       * továbbá az ellenszolgáltatás teljesítésének időpontját és a kifizetett ellenszolgáltatás értékét a szerződés mindegyik fél – támogatásból megvalósuló közbeszerzés esetén szállítói kifizetés során a kifizetésre köteles szervezet – által történt teljesítését követő harminc napon belül;
    7. a külön jogszabályban meghatározott éves statisztikai összegzést az ott előírt határidőig.
11. Az 1) pont szerinti adatok közérdekből nyilvános adatok, azok nyilvánosságra hozatala üzleti titokra hivatkozással nem tagadható meg. Ettől eltérően amennyiben a felek az ajánlatot a szerződés mellékletévé teszik, az ajánlat nyilvánosságára a Kbt. 44. § alkalmazandó.
12. A közbeszerzési tervnek honlapon történő közzététel esetén a tárgyévet követő évre vonatkozó közbeszerzési terv honlapon történő közzétételéig kell elérhetőnek lennie.
13. Az 1) pont b) és f)–g) pontja szerinti adatot, információt, dokumentumot Ajánlatkérő honlapon történő közzététel esetén legalább a Kbt. 46. § (2) bekezdésében meghatározott időtartamra köteles elérhetővé tenni.
14. Az 1) pont c)–d) pontja szerinti szerződéseket az ajánlatkérő honlapon történő közzététel esetén legalább a teljesítéstől számított öt évig köteles elérhetővé tenni.
15. Az 1) pont f) pontja szerinti tájékoztatást az egy évnél hosszabb vagy határozatlan időre kötött szerződés esetében a szerződés megkötésétől számítva évenként kell aktualizálni.
16. BÍRÁLÓBIZOTTSÁG FELADATAI ÉS HATÁSKÖRE
17. A Bírálóbizottság feladata a közbeszerzési eljárás adminisztratív feladatainak ellátása, előkészítése, lefolytatása, döntési javaslat megfogalmazása a Döntéshozó Bizottság részére.
18. A Bírálóbizottságnak összességében a közbeszerzés tárgya szerinti szakértelemmel, pénzügyi szakértelemmel és jogi-közbeszerzési szakértelemmel rendelkező szakemberekből kell állnia.
19. Az adott közbeszerzési eljárás Bírálóbizottság tagjainak személyét az Ajánlatkérő Ügyvezetője legkésőbb az adott eljárás megindításáig a jelen szabályzat ***2. sz. melléklet***e szerinti Megbízólevél kiadásával és aláírásával jelöli ki. A Bírálóbizottság tagja a Megbízólevél aláírásával elfogadja a megbízására vonatkozó felkérést és egyben nyilatkozik az összeférhetetlenségi és titoktartási szabályok betartásáról. Erre irányuló felkérés alapján a Bírálóbizottság tagja lehet megbízási szerződés alapján szaktanácsadó is. Amennyiben Ajánlatkérő szervezetén belül a Bírálóbizottság felállításához nem áll rendelkezésre a megfelelő szakértelemmel bíró szakember, úgy a Bírálóbizottság tagja lehet a Tulajdonos Önkormányzat által delegált személy.
20. A részben vagy egészben európai uniós forrásból megvalósuló, valamint árubeszerzés és szolgáltatás megrendelése esetén az uniós értékhatárt meghaladó, építési beruházás esetén az ötszázmillió forintot meghaladó értékű közbeszerzési eljárásba Ajánlatkérő részéről bevonni kívánt felelős akkreditált közbeszerzési szaktanácsadót az eljárás előkészítésébe és lebonyolításába is be kell vonni, a szaktanácsadó a bírálóbizottság tagja.
21. A Bírálóbizottság munkáját kizárólag szakmai alapon köteles teljesíteni, szakvéleményét meghozni.
22. A Bírálóbizottság az alakuló ülésen kezdi meg munkáját. Kiválasztják a beszerzés tárgyának és értékének megfelelő fajtájú eljárást. Elkészítik a közbeszerzési eljárást megindító felhívást, valamint a Kbt. által előírt közbeszerzési dokumentumokat és a Döntéshozó Bizottság részére jóváhagyásra előterjesztik azokat. A közbeszerzési eljárást megindító felhívás és a közbeszerzési dokumentumok előkészítésére az Ajánlatkérő szakértőt (szaktanácsadó, tervező, műszaki ellenőr és egyék közreműködő) bízhat meg, ez esetben a Bírálóbizottság feladata az előkészített dokumentumok véglegesítése, valamint a Döntéshozó Bizottság részére történő jóváhagyásra előterjesztése.
23. A Bírálóbizottság akkor határozatképes, ha a tagok több mint fele jelen van. A Bírálóbizottság döntéseit egyszerű szótöbbséggel hozza. Szavazategyenlőség esetén a Bírálóbizottság elnökének szavazata dönt. A Bírálóbizottság tagjai kizárólag igennel, vagy nemmel szavazhatnak.
24. Amennyiben Döntéshozó Bizottság részéről megtörténik a közbeszerzési dokumentumok elfogadása, úgy azt a szaktanácsadó, illetve annak hiányában a Döntéshozó Bizottság által kijelölt személy intézkedik a közbeszerzési eljárás elindításáról (megküldéséről/feladásáról/közzétételéről).
25. Az ajánlattételi illetve részvételi határidő lejártának időpontjában, az ajánlatokat illetve részvételi jelentkezéseket a Bírálóbizottság elnöke vagy – szaktanácsadó bevonása esetén – a szaktanácsadó felbontja, a Kbt-ben meghatározott információkat, adatokat felolvasáskor ismerteti.
26. A határidő után beérkezett ajánlat vagy részvételi jelentkezés csomagolása az ajánlattevő, illetve részvételre jelentkező személyének megállapítása céljából bontható fel, amelyről külön jegyzőkönyvet kell felvenni.
27. A beérkezett ajánlatok illetve részvételi jelentkezések felbontásáról és ismertetéséről, az érvénytelen ajánlatokról és a kizárt ajánlattevőkről jegyzőkönyvet kell készíteni.
28. A jegyzőkönyvet a törvényben meghatározott határidők figyelembe vételével kell megküldeni az eljárásban résztvevő ajánlattevők/részvételi jelentkezők részére.
29. Az ajánlatok/részvételi jelentkezések elbírálására a Kbt. 69-72. § rendelkezései irányadók, azzal, hogy a bírálati cselekmények és ajánlatkérői intézkedések elvégzéséről a Bírálóbizottság elnöke, vagy – szaktanácsadó bevonása esetén – a szaktanácsadó intézkedik.
30. A Bírálóbizottság jegyzőkönyvben foglalja össze írásbeli szakvéleményét, amellyel segíti, de nem kötelezi a Döntéshozó Bizottságot. Az írásbeli szakvélemény tartalmazza a beérkezett ajánlatok összehasonlítására vonatkozó adatokat, az eljárást megindító felhívásban meghatározott értékelési szempont rendszer alkalmazása során adott pontszámokat, illetve a pontkiosztás módszerét.
31. Az Bírálóbizottság javaslatot tesz a Döntéshozó Bizottság részére az eljárás eredményére, az érvényes ajánlatok személyére, az érvénytelen ajánlatot benyújtó ajánlattevők személyére, a nyertes ajánlattevő személyére, illetve adott esetben a második legkedvezőbb ajánlatot tett ajánlattevő személyére.
32. Amennyiben Ajánlatkérő szaktanácsadót, vagy külső lebonyolító személyt illetve szervezetet bíz meg az eljárás lefolytatására, akkor a Bírálóbizottság közbeszerzési szakértelemmel rendelkező tagjának feladatait a lebonyolító személy illetve szervezet a megbízási szerződése alapján köteles elvégezni.
33. A KÖZBESZERZÉSI ELJÁRÁS MEGINDÍTÁSA ÉS LEFOLYTATÁSA
34. Az összesített éves közbeszerzési tervben szereplő közbeszerzési eljárás megindításáról Ajánlatkérő erre feljogosított szervezete vagy személye dönt.
35. A közbeszerzési eljárás megindítása a belső felelősségi rend kiadmányozásával történik.
36. A belső felelősségi rendben az alábbiakat kell meghatározni:
37. a beszerzés tárgya;
38. az eljárás típusa;
39. a Bírálóbizottsági tagok kijelölése;
40. a beszerzéshez pénzügyi fedezetet biztosító személy megjelölése;
41. az eljárás becsült értéke;
42. a rendelkezésre álló anyagi fedezet mértéke;
43. hirdetmény nélkül induló eljárástípus esetén a jogszabályban előírt minimum számú (vagy ennél több) felkérni kívánt ajánlattevő megnevezése
44. Az eljárás megindítása az alkalmazott eljárásrendnek megfelelően az alábbiak szerint történik:
45. az eljárást megindító felhívás közvetlen megküldése az ajánlattételre felkért gazdasági szereplők részére, amelyet a Kbt. 113. § alkalmazása esetén megelőzi az ún. összefoglaló tájékoztatás közzététele a Közbeszerzési Adatbázisban;
46. felhívással induló eljárás esetén az eljárást megindító felhívás megküldése a Közbeszerzési Értesítő Szerkesztőbizottsága részére, illetve azon keresztül az Európai Unió Hivatalos Lapjába (TED-be).
47. A Bírálóbizottság elnökének, szaktanácsadó alkalmazása esetén a szaktanácsadónak a megbízási szerződésben meghatározottak szerint a feladata:
48. az eljárást megindító felhívás elkészítése,
49. a közbeszerzési dokumentumok elkészítése, annak rendelkezésre bocsátása,
50. kiegészítő tájékoztatás igénylése esetén annak megadása, az ajánlattevők részére történő megküldése.
51. A közbeszerzéssel kapcsolatos hirdetmény, felhívás határidőben történő feladásáról, közzétételéről - igazolható módon - a Bírálóbizottság elnöke, szaktanácsadó alkalmazása esetén a szaktanácsadó gondoskodik. A hirdetmények megküldésének és közzétételének részletes szabályairól, valamint a hirdetmények mintáiról külön jogszabály rendelkezik.
52. Ajánlatkérő az eljárásban való részvételt ajánlati biztosíték adásához kötheti, mely összegének megállapítása a Bírálóbizottság feladata.
53. Hirdetmény közzététele nélküli eljárás esetén a Bírálóbizottság minimum a jogszabályban előírt számú ajánlattevőt köteles az ajánlattételre felhívni.

A felkérni kívánt ajánlattevők megjelölése Ajánlatkérő által erre kijelölt szervezetének vagy személyének hatáskörébe tartozik.

1. Ajánlattételre történő közvetlen felkéréssel induló eljárás esetén az ajánlattételre felkérni kívánt gazdasági szereplőket úgy kell kijelölni, hogy azok az eljárásban előírt alkalmassági feltételek, illetve a szerződés teljesítésére várhatóan alkalmasak legyenek. Ennek megítélése az ajánlattételre felkérni kívánt gazdasági szereplők kijelölésére jogosult szervezet vagy személy hatáskörébe tartozik.
2. Az ajánlattételre felhívandó gazdasági szereplők kiválasztásakor figyelemmel kell lenni a Kbt.-ben rögzített alapelvekre és vonatkozó rendelkezésekre.
3. Az ajánlatok, részvételi jelentkezések személyesen történő benyújtása esetén átvételi elismervényt kell kiállítani, mely tartalmazza a közbeszerzési eljárás tárgyát, az átadó, átvevő nevét, az ajánlat, részvételi jelentkezés átadás-átvételének időpontját (év, hó, nap, óra, perc).
4. A beérkezett ajánlatokat, részvételi jelentkezéseket az ajánlattételi, részvételi határidő lejártáig a hivatali helyiség erre kijelölt zárható helyén kell őrizni. Amennyiben az ajánlatok beérkeztetése az erre kijelölt szaktanácsadó feladata, úgy a megőrzésről neki kell gondoskodnia.
5. Az ajánlatok, részvételi jelentkezések bontási eljárását az ajánlattételi, részvételi határidő lejártának időpontjában a Bírálóbizottság elnöke, szaktanácsadó alkalmazása esetén a szaktanácsadó, a Kbt. által meghatározott személyek jelenlétében folytatja le.
6. Az ajánlatok, részvételi jelentkezések felbontásáról és ismertetéséről szóló jegyzőkönyv elkészítése és ajánlattevők, illetve részvételre jelentkezők részére történő igazolható módon való átadása, megküldése a Bírálóbizottság elnöke, illetve a szaktanácsadó feladata.
7. A jegyzőkönyv legalább 2 db eredeti példányban készül, melyet a Bírálóbizottság elnöke és a Bírálóbizottság erre kijelölt tagja, illetve a szaktanácsadó aláírásával lát el.
8. Tárgyalásos eljárás esetén a tárgyalásról készített jegyzőkönyv mellékletét képező jelenléti ívet a tárgyaláson megjelent ajánlattevők is aláírják.
9. Az ajánlatok, részvételi jelentkezések elbírálásának szakmai előkészítését lezáró írásbeli szakvéleményt és a döntési javaslatot (Bírálóbizottsági jegyzőkönyvet) a Bírálóbizottság, szaktanácsadó alkalmazása esetén a szaktanácsadó készíti el.
10. A döntési javaslat előtti esetleges közbeeső intézkedések (hiánypótlás iránti intézkedés, számítási hiba javítása, felvilágosítás kérés, aránytalanul alacsonynak értékelt ellenszolgáltatás esetén az ajánlati elemek valóságosságáról, teljesíthetőségéről történő érdeklődés) megtétele a Bírálóbizottság elnöke, szaktanácsadó alkalmazása esetén a szaktanácsadó feladata.
11. A hiánypótlási felhívásra, illetve egyéb intézkedésre érkezett iratok, válaszok vizsgálata a Bírálóbizottság elnöke, szaktanácsadó alkalmazása esetén a szaktanácsadó feladata.
12. A tárgyalásos eljárást a Bírálóbizottság elnöke, vagy az általa e feladatra kijelölt személy, illetve a szaktanácsadó folytatja le.
13. Amennyiben az eljárás lefolytatására felelős akkreditált közbeszerzési szaktanácsadó kerül megbízásra, úgy az a 46/2015 (XI.2.) MvM rendelet 6.§-ban előírtak alapján aláírásával és az előzetes regisztráció során kapott lajstromszámát feltüntető pecséttel kell, hogy ellenjegyezze a közbeszerzési eljárás során legalább az alábbi dokumentumokat:
14. a közbeszerzési eljárást megindító felhívást és a közbeszerzési dokumentumokat;
15. a bontási jegyzőkönyvet;
16. az összegezést.
17. A KÖZBESZERZÉSI ELJÁRÁS DOKUMENTÁLÁSA
18. Ajánlatkérő a Kbt. 46.§ alapján minden egyes közbeszerzési eljárását – annak előkészítésétől az eljárás alapján kötött szerződés teljesítéséig terjedően – írásban, vagy az eljárási cselekmények elektronikus gyakorlása esetén külön, e törvény felhatalmazása alapján alkotott jogszabály szerint elektronikusan köteles dokumentálni.
19. A közbeszerzési eljárás előkészítésével, lefolytatásával kapcsolatban keletkezett összes iratot a közbeszerzési eljárás lezárulásától, a szerződés teljesítésével kapcsolatos összes iratot a szerződés teljesítésétől számított öt évig meg kell őrizni. Ha a közbeszerzéssel kapcsolatban jogorvoslati eljárás indult, az iratokat annak – bírósági felülvizsgálat esetén a felülvizsgálat – jogerős befejezéséig, de legalább az említett öt évig kell megőrizni.
20. A közbeszerzési iratok megőrzéséről Ajánlatkérő által kijelölt személy köteles gondoskodni.
21. Ajánlatkérő köteles a Közbeszerzési Hatóság vagy jogszabályban feljogosított más szervek kérésére a közbeszerzéssel kapcsolatos iratokat megküldeni vagy részükre elektronikus úton hozzáférést biztosítani.
22. DÖNTÉSHOZATAL ÉS A DÖNTÉSHOZÓ BIZOTTSÁG FELADAT ÉS HATÁSKÖRE
23. A közbeszerzési eljárás során döntéshozatalra az alábbi összetételű Döntéshozó Bizottság jogosult:

* Ajánlatkérő ügyvezetője, aki egyben a Döntéshozó Bizottság elnöke
* Ajánlatkérő ügyvezetője által megbízott személy
* A Tulajdonos Önkormányzat által kijelölt 3 fő

1. A Döntéshozó Bizottság döntését a Bírálóbizottság javaslata alapján egyszerű szótöbbséggel hozza meg. Szavazategyenlőség esetén a Döntéshozó Bizottság elnökének szavazata dönt. A döntéshozás során a Kbt. 27. § (5) bekezdés előírásai szerint név szerinti szavazást kell alkalmazni. A Döntéshozó Bizottság összehívásáért, ülésének megtartásáért a Döntéshozó Bizottság elnöke felelős. A Döntéshozó Bizottság akkor határozatképes, ha tagjainak több mint fele jelen van. A Döntéshozó bizottság üléseiről jegyzőkönyvet kell készíteni, amelyben rögzíteni kell a közbeszerzési eljárás során hozott döntés tartalmát, további intézkedés esetén a felelős megjelölését és az intézkedésre irányadó elintézési határidőt.
2. A Döntéshozó Bizottság jogosult és köteles az alábbiak szerinti döntés meghozatalára:

* a közbeszerzés eljárás megindításáról szóló döntés;
* a közbeszerzési dokumentumok jóváhagyására vonatkozó döntés;
* Az eljárást megindító felhívás közvetlen megküldése esetén az ajánlattételre felkérni kívánt gazdasági szereplők kijelölése;
* Az eljárásban benyújtott ajánlatok/részvételre jelentkezők érvényességérő illetve érvénytelenségéről szóló döntés;
* Az eljárást lezáró döntés, beleértve két szakaszos eljárás esetén a részvételi szakaszt lezáró döntést is;
* Tárgyalásos eljárás esetén a tárgyalás előtti döntés (tárgyalásra felhívni kívánt ajánlattevők személyének meghatározása);

1. A döntés meghozatalakor Ajánlatkérőnek figyelembe kell vennie AZ ELJÁRÁS ELŐKÉSZÍTÉSÉNEK ÉS LEZÁRÁSÁNAK SPECIÁLIS SZABÁLYAI című pontban előírtakat.
2. EREDMÉNYHIRDETÉS
3. Ajánlatkérő köteles az ajánlattevőt vagy részvételre jelentkezőt írásban tájékoztatni az eljárás vagy az eljárás részvételi szakaszának eredményéről, az eljárás eredménytelenségéről, az ajánlattevő vagy részvételre jelentkező kizárásáról, a szerződés teljesítésére való alkalmatlanságának megállapításáról, ajánlatának, illetve részvételi jelentkezésének érvénytelenné nyilvánításáról, valamint ezek részletes indokáról, az erről hozott döntést követően a lehető leghamarabb, de legkésőbb három munkanapon belül.
4. Ajánlatkérő az ajánlatok és a részvételi jelentkezések elbírálásának befejezésekor külön jogszabályban meghatározott minták szerint írásbeli összegezést köteles készíteni az ajánlatokról, illetve a részvételi jelentkezésekről.
5. Ajánlatkérő az ajánlatok elbírálásáról készített írásbeli összegezést az ajánlattevők részére történő megküldésétől számított huszadik napig egy alkalommal jogosult módosítani.
6. Az ajánlattevőnek az írásbeli összegzés kijavítására a nyertes ajánlat jellemzői ismertetésére irányuló kérelmét a Bírálóbizottság elnöke, illetve a szaktanácsadó - a Kbt.-ben szabályozottak szerint - teljesíti.
7. Az eljárás eredményéről, vagy eredménytelenségéről szóló tájékoztató közzététele a Bírálóbizottság elnökének, illetve a szaktanácsadó feladata.
8. Az ajánlati biztosíték visszafizetéséről a Bírálóbizottság elnöke, illetve a szaktanácsadó erre vonatkozó tájékoztatása alapján Ajánlatkérő által erre kijelölt személy gondoskodik.
9. SZERZŐDÉSKÖTÉS
10. A szerződés aláírásra történő előkészítéséért a Bírálóbizottság elnöke, illetve a szaktanácsadó felel.
11. A szerződés aláírására az államháztartásról szóló 2011. évi CXCV. törvény rendelkezései az irányadóak.
12. A szerződés nem köthető meg az eljárás lezárására vonatkozóan elkészített összegezés időpontját követő, a Kbt. vonatkozó pontjaiban jelzett határidőn belül.
13. TELJESÍTÉSIGAZOLÁS
14. Uniós pályázati források igénybevétele esetén a teljesítésigazolást az elszámolásért felelős, Ajánlatkérő által erre kijelölt személy végzi el.
15. Amennyiben a pályázatból megvalósított kis és nagy értékű eszközberuházás nem Ajánlatkérő részére történik, úgy a kedvezményezett szervezet írásban nyilatkozik a teljesítés megfelelősségéről, az eszközök átvételéről és ez alapján igazolja le a beérkezett számlát az elszámolásért felelős személy.
16. Az írásbeli nyilatkozatnak az alábbi minimális tartalommal kell rendelkeznie:
17. a teljesítés alapját képező közbeszerzés tárgya,
18. a szerződés teljesítése szerződésszerű volt-e,
19. nem szerződésszerű teljesítés esetén a szerződésszegés típusa, leírása, indoka,
20. szerződésszegést elkövetők neve, címe,
21. a szerződés részteljesítése szerződésszerű volt-e,
22. nem szerződésszerű részteljesítés esetén a szerződésszegés típusa, leírása, indoka,
23. a szerződésszegést elkövetők neve, címe.
24. A KÖZBESZERZÉS ELLENŐRZÉSE
25. Ajánlatkérő közbeszerzési eljárásait Ajánlatkérő erre feljogosított szervezete vagy az erre kijelölt belső ellenőrzési feladatokat ellátó munkatárs rendszeresen ellenőrizheti, aki a Bírálóbizottság ülésén tanácskozási joggal részt vehet.
26. FELELŐSSÉGI RENDSZER

|  |  |
| --- | --- |
| Közbeszerzési szabályzat elfogadása, mindenkori aktualizálása, beleértve a szabályzatban tájékoztató jelleggel rögzített érvényes értékhatárok felülvizsgálatát is | Ügyvezető |
| Közbeszerzési terv (annak módosításának) elfogadása | Ügyvezető |
| Közbeszerzési terv (annak módosításának) feladása a Közbeszerzési Adatbázisba, illetve megjelentetése Ajánlatkérő honlapján | Ügyvezető által kijelölt munkatárs |
| Összesített éves statisztikai összegezés elkészítése, és feladása a Közbeszerzési Adatbázisba | Ügyvezető által kijelölt munkatárs |
| Kötelezettség vállaló | Ügyvezető |
| A beszerzéshez pénzügyi fedezetet igazolása | Gazdasági Vezető |
| Közbeszerzési eljárás megindítására vonatkozó döntés | Döntéshozó Bizottság |
| Becsült érték és rendelkezésre álló anyagi fedezet megadása, az ehhez szükséges előkészítés elvégzése | Ügyvezető által felkért szakértő/  Tulajdonos Önkormányzat által biztosított szakértő |
| A beszerzés tárgyára vonatkozó szakmai-műszaki leírás biztosítása | Ügyvezető által felkért szakértő/  Tulajdonos Önkormányzat által biztosított szakértő |
| Bírálóbizottsági tagok kijelölése | Ügyvezető |
| Szükség esetén az eljárásban résztvevő felelős akkreditált közbeszerzési szaktanácsadó kijelölése és megbízása | Ügyvezető |
| Közbeszerzési dokumentumok előkészítése | Bírálóbizottság, szaktanácsadó igénybevétele esetén a szaktanácsadó |
| Közbeszerzési dokumentumok jóváhagyása | Döntéshozó Bizottság |
| Az eljárást megindító felhívás közvetlen megküldése esetén az ajánlattételre felkérni kívánt gazdasági szereplők kijelölése | Döntéshozó Bizottság |
| Az eljárást megindító felhívás feladása, közzététele illetve megküldése az ajánlattételre felkért ajánlattevők részére | Bírálóbizottság elnöke, szaktanácsadó alkalmazása esetén a szaktanácsadó |
| A közbeszerzési dokumentumok rendelkezésre bocsátása az érdeklődő gazdasági szereplők részére | Bírálóbizottság elnöke, szaktanácsadó alkalmazása esetén a szaktanácsadó |
| Az eljárásban az ajánlattevők/részvételi jelentkezők részéről feltett kiegészítő tájékoztatás kérés megválaszolása ajánlattevők részére | Bírálóbizottság elnöke, szaktanácsadó alkalmazása esetén a szaktanácsadó |
| Az eljárás során beérkezett ajánlatok/részvételi jelentkezések átvétele | Bírálóbizottság tagja vagy elnöke, szaktanácsadó alkalmazása esetén a szaktanácsadó |
| A beérkezett ajánlatok elbírálása és értékelése, bírálati jegyzőkönyv készítése, amely tartalmazza az ajánlatok/részvételre jelentkezők érvényességérő illetve érvénytelenségéről szóló döntési javaslatot, valamint az eljárás lezárására vonatkozó döntési javaslatot | Bírálóbizottság elnöke, szaktanácsadó alkalmazása esetén a szaktanácsadó |
| Az eljárásban benyújtott ajánlatok/részvételre jelentkezők érvényességérő illetve érvénytelenségéről szóló döntés meghozatala | Döntéshozó Bizottság |
| Az eljárást lezáró döntés meghozatala | Döntéshozó Bizottság |
| Az eljárás eredményeként megkötendő szerződés aláírásra előkészítése és véglegesítése | Bírálóbizottság elnöke, szaktanácsadó alkalmazása esetén a szaktanácsadó |
| Ajánlati biztosíték visszafizetése | Gazdasági Vezető |
| Teljesítésigazolás kiállítása | Ügyvezető által felkért szakértő/  Tulajdonos Önkormányzat által biztosított szakértő |
| A közbeszerzési eljárás során keletkezett iratok jogszabályban előírt határidőig történő megőrzése | Ügyvezető |
| A közbeszerzéssel kapcsolatos belsőellenőrzési feladatok ellátása | Ajánlatkérő belső ellenőre |

1. ZÁRÓ RENDELKEZÉSEK
2. Jelen Szabályzat 2016. március 1. napján lép hatályba. Rendelkezéseit kizárólagosan csak a 2016. március 1. után megindított közbeszerzési eljárásokra kell alkalmazni.

Budapest, 2016. március 1.

………..…………………………

Becsey Péter

II. Kerületi Sport és Szabadisősport Nonprofit Kft.

ügyvezető

1. számú melléklet

**2016. március 1-jén hatályos közbeszerzési értékhatárok**

1. A nemzeti értékhatárokat a mindenkor hatályos költségvetési törvény határozza meg, amely szerint ezek jelen szabályzat hatálya alatt:

|  |  |
| --- | --- |
| árubeszerzés esetén | nettó 8 millió forint |
| szolgáltatás megrendelése esetében | nettó 8 millió forint |
| szolgáltatási koncesszió esetében | nettó 25 millió forint |
| építési beruházás esetében | nettó 15 millió forint |
| építési koncesszió esetében | nettó 100 millió forint |

1. Hirdetmény közzététele nélküli eljárás indítható (minimum 4 ajánlattevő egyidejű felkérése mellett) a Kbt. 115.§ alapján, az alábbi becsült értékek esetébent:

|  |  |
| --- | --- |
| árubeszerzés esetén | nettó 8 millió Ft-ot meghaladó és nettó 18 millió forintot el nem érő becsült érték között |
| szolgáltatás megrendelése esetében | nettó 8 – 18 millió Ft-ot meghaladó és nettó millió forintot el nem érő becsült érték között |
| építési beruházás esetében | nettó 15 – 100 millió Ft-ot meghaladó és nettó millió forintot el nem érő becsült érték között |

1. ún. Összefoglaló tájékoztatás közzétételével induló nemzeti eljárás indítható a Kbt. 113.§ alapján, az alábbi becsült értékek esetében:

|  |  |
| --- | --- |
| árubeszerzés esetén | nettó 18 millió Ft-ot elérő és meghaladó és nettó 64.135.830 forintot el nem érő becsült érték |
| szolgáltatás megrendelése esetében | nettó 18 millió Ft-ot elérő és meghaladó és nettó 64.135.830 forintot el nem érő becsült érték |
| építési beruházás esetében | nettó 100 millió Ft-ot elérő és meghaladó és nettó 500 millió forintot el nem érő becsült érték |

1. Az uniós értékhatárokat az Európai Bizottság rendeletek útján határozza meg oly módon, hogy azok értéke euróban kerül meghatározásra. Az euróban meghatározott értékhatárok nemzeti valutákban kifejezett értékéről az Európai Bizottság közleményt ad ki. Az adott évre irányadó közbeszerzési értékhatárokról a Közbeszerzési Hatóság Elnökének tájékoztatót ad ki A fentiek alapján - amennyiben Ajánlatkérő a Kbt. 5. § (1) bekezdés e) pontja szerint minősül ajánlatkérőnek, úgy a vonatkozó értékhatárok::

|  |  |
| --- | --- |
| árubeszerzés esetén | 209.000 euró, melynek forintban  kifejezett értéke 64.135.830,- Ft; |
| szolgáltatás megrendelése esetében | 209.000 euró, melynek forintban  kifejezett értéke 64.135.830,- Ft;  Amennyiben a beszerzés tárgya a Kbt. 3. mellékletében szereplő szociális és egyéb szolgáltatás: 750.000 euró, melynek forintban kifejezett értéke: 230.152.500,- Ft |
| építési beruházás esetében | 5.225.000 euró, melynek forintban  kifejezett értéke 1.603.395.750,- Ft. |

2. számú melléklet

**Megbízó levél**

**és titoktartási valamint összeférhetetlenségi nyilatkozat**

**közbeszerzési eljárásban**

Alulírott **\_\_\_\_\_\_\_\_\_\_\_\_\_\_\_\_\_\_\_\_\_\_** a közbeszerzésekről szóló 2015. évi CXLIII. törvény (Kbt.) 27. § (4) bekezdés alapján jelen megbízó levél aláírásával ***megbízom \_\_\_\_\_\_\_\_\_\_\_\_\_\_\_\_\_\_\_\_\_\_\_***, hogy a II. Kerületi Sport és Szabadidősport Nonprofit Kft. (Ajánlatkérő) „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” tárgyú közbeszerzési eljárása során

* *[[1]](#footnote-1) a Bírálóbizottság elnökeként és közbeszerzési szakértelemmel rendelkező Bírálóbizottsági tagként*
* *a közbeszerzés tárgya szerinti szakmai / jogi / pénzügyi[[2]](#footnote-2) szakértelemmel rendelkező Bírálóbizottsági tagjaként*
* *egyéb közreműködőként*

az ajánlatkérő részéről az közbeszerzési eljárás előkészítésében és lefolytatásában részt vegyen.

A megbízott a Kbt., valamint a vonatkozó egyéb jogszabályok alapján jogosult, és köteles eljárni. A megbízott az eljárás során tudomására jutott adatokkal és információkkal kapcsolatban titoktartásra köteles. A megbízott az eljárás során felmerült, a Kbt. 25. §-ában meghatározott összeférhetetlenségi okokról a megbízót haladéktalanul köteles írásban tájékoztatni.

Alulírott kijelentem, hogy velem szemben a Kbt. 25. §-ában meghatározott összeférhetetlenség nem áll fenn, és a közbeszerzési eljárás során tudomásomra jutott üzleti és/vagy hivatali titkot megtartom.

Kelt: Budapest, \_\_\_\_\_\_\_\_\_\_\_\_. év, \_\_\_\_\_\_\_\_\_\_\_\_ hó \_\_\_\_\_\_\_\_\_\_\_\_\_\_\_ nap

|  |
| --- |
| ……………….…………….  ügyvezető  II. Kerületi Sport és Szabadidősport Nonprofit Kft. |

**Alulírott \_\_\_\_\_\_\_\_\_\_\_\_\_\_** megbízottként ezennel **kijelentem**, hogy a tárgyi közbeszerzési eljárásban a fent megjelölt szakértelemmel rendelkezem, és jelen megbízást elfogadom.

Kijelentem továbbá, hogy velem szemben nem állnak fenn a Kbt. 25. §-ban meghatározott összeférhetetlenségi okok. Amennyiben ilyen körülmény az eljárás előkészítése vagy bonyolítása során felmerülne, úgy az megbízó felé haladéktalanul, írásban jelzem.

Egyúttal kijelentem, hogy a fenti közbeszerzési eljárás során tudomásomra jutott üzleti és/vagy hivatali titkot megtartom, azt jogosulatlan harmadik személy részére nem teszem hozzáférhetővé.

Kelt: Budapest, \_\_\_\_\_\_\_\_\_\_\_\_. év, \_\_\_\_\_\_\_\_\_\_\_\_ hó \_\_\_\_\_\_\_\_\_\_\_\_\_\_\_ nap

|  |
| --- |
| …………………………………  *név* |

1. a megfelelő aláhúzandó [↑](#footnote-ref-1)
2. a megfelelő aláhúzandó [↑](#footnote-ref-2)